[{"text_idx": "#000000", "text": "Eksperiment \u2013 na\u0308dal aega toitu ostmata"}, {"text_idx": "#000002", "text": "Ra\u0308a\u0308kisin u\u0308ks pa\u0308ev vana tuttavaga, kes mainis, et kaugelt vaadates tundub, et ma teen terved pa\u0308evad ainult joogat ja kooki. Jooga osaga ta mo\u0308o\u0308da ei pannud, see mahub mu pa\u0308evadesse to\u0303esti pa\u0308ris tihti. Samas kooki ma nu\u0308u\u0308d iga pa\u0308ev ku\u0308ll ei tee ja 90% mu toitudest on ikkagi soolased. Magusad asjad jo\u0303uavad lihtsalt siia tihedamini, sest esiteks na\u0308evad need ilusamad va\u0308lja (kuigi mu pildistamisoskus ei ole endiselt va\u0308ga paranenud, seega ma ta\u0308iel ma\u0308a\u0308ral seda ilu vist veel edasi anda ei suuda \ud83d\ude42 ) ja teiseks on soolaste toitude tegemine enamasti selline ku\u0308lmkapis leiduvate asjade kokku sa\u0308ttimine, mis ka\u0308ib kiiresti, ka\u0308igu pealt ja pole nagu pa\u0308ris retsepti nime va\u0308a\u0308rt."}, {"text_idx": "#000003", "text": "Aga tegelikult teen ikka pigem soolaseid asju ja proovin mo\u0303ned ikka kirja ka panna. Ta\u0308nane superstaar on baklaz\u030caan kitsejuustukreemiga. Baklaz\u030caan muutub ahjus ku\u0308psetades mo\u0303nusalt pehmeks ja sobib kitsejuustuga imeliselt kokku. Kitsejuustu muutsin kergemaks nii, et segasin selle umbes-ta\u0308pselt pooleks kreeka jogurtiga ja lisasin ka sutsu sidrunit sa\u0308rtsu andma. Meie jaoks oli see omaette o\u0303htuso\u0308o\u0308k, aga kui soovid, siis vo\u0303id muidugi valida na\u0308iteks va\u0308ikesemad baklaz\u030caanid ja serveerida seda toitu hoopis eelroana mitmeka\u0308igulisel o\u0303htuso\u0308o\u0308gil."}, {"text_idx": "#000004", "text": "Nagu juba ilmselt aru olete saanud, siis koriander sobib minu arvates peaaegu iga toidu juurde ja ei ole erand seegi siin. Peaaegu sama asi on granaato\u0303unaseemnetega \u2013 ka need sobivad peaaegu alati nii magusat kui soolast taldrikuta\u0308it viimistlema. Kokku on see igal juhul u\u0308ks u\u0308tlemata mo\u0303nus kerge toit. Kerge nii valmistamisviisi kui ka kalorsuse poolest ja just see viimane on ju enne suve pa\u0308ris positiivne. Muide, ku\u0308psetamise ajaks on retseptis toodud 40 minutit, aga suure osa sellest ajast ei ole pa\u0308riselt vaja kohe mitte midagi teha."}, {"text_idx": "#000006", "text": "Aga teile nu\u0308u\u0308d see u\u0308lilihtne baklaz\u030caaniretseptikene \ud83d\ude42"}, {"text_idx": "#000007", "text": "2 keskmist baklaz\u030caani 4 tl head oliivio\u0303li Soola 100 g pehmet kitsejuustu 100 g kreeka jogurtit Umbes 1 tl sidrunimahla Peale puistamiseks granaato\u0303unaseemneid ja koriandrit"}, {"text_idx": "#000008", "text": "Eelsoojenda ahi 220 kraadini ning pane ahju po\u0303hja kuumakindel no\u0303u veega, et ahju niiskust lisada. Poolita baklaz\u030caanid pikuti ning lo\u0303ika neisse noaga umbes 2 cm laiuselt risti-ra\u0308sti muster (pildilt saab aru, mida silmas pean :) Ma\u0308a\u0308ri iga baklaz\u030caanipoolik 1 tl oliivio\u0303liga (tegutse kiiresti, o\u0303li imendub u\u0308likiiresti) ning lisa u\u0308sna heldelt soola. Ku\u0308pseta taimi umbes 40 minutit kuni need on pealt pisut kro\u0303bedad ning mo\u0303nusalt pehmed. Samal ajal valmista kitsejuustukreem - selleks sega lihtsalt kitsejuust jogurtiga ning maitsesta sidrunimahlaga. Igaks juhuks maitse, kas on vaja ka soola lisada. Serveerimiseks to\u0303sta baklaz\u030caanid taldrikule, kuhja neile kitsejuustukreemi ja lisa ohtralt granaato\u0303unaseemneid ning koriandrit."}, {"text_idx": "#000009", "text": "O\u0308o\u0308ra\u0308nnak ja u\u0308sna tervislikud kaerahelbeku\u0308psised\nKuidas ku\u0308psetada iga kord ta\u0308iuslik pardifilee"}, {"text_idx": "#000010", "text": "O\u0308o\u0308ra\u0308nnak ja u\u0308sna tervislikud kaerahelbeku\u0308psised"}, {"text_idx": "#000011", "text": "Kuidas ku\u0308psetada iga kord ta\u0308iuslik pardifilee"}, {"text_idx": "#000012", "text": "kadri, Pisut kergem Pavlovaepp viires, Toorjuustu-passioni ja\u0308a\u0308tis eriti koduses vahvlis"}, {"text_idx": "#000013", "text": "Food Blog ThemePowered by WordPress"}]